ddrg/super_eurlex huggingface dataset:
Oficiālais Vēstnesis L 099 , 03/04/2004 Lpp. 0009 - 0010



Padomes Lēmums (2004. gada 22. marts) par Nolīguma noslēgšanu vēstuļu apmaiņas veidā par protokola, kas nosaka zvejas iespējas un finansiālo ieguldījumu saskaņā ar Eiropas Ekonomikas kopienas un Gvinejas Republikas Nolīgumu par zveju pie Gvinejas krastiem, pagaidu piemērošanu laikā no 2004. gada 1. janvāra līdz 2008. gada 31. decembrim (2004/305/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punktu, ņemot vērā Komisijas priekšlikumu, tā kā: (1) Atbilstoši Eiropas Ekonomikas kopienas un Gvinejas Republikas Nolīguma par zveju pie Gvinejas krastiem 15. panta otrai daļai [1], abas Puses risināja sarunas, lai noteiktu visus grozījumus vai papildinājumus, kas jāizdara šajā Nolīgumā tam pievienotā protokola piemērošanas termiņa beigās. (2) Beidzoties šīm sarunām, 2003. gada 27. jūnijā ir parafēts jaunais protokols. (3) Protokols paredz Kopienas zvejniekiem zvejas iespējas ūdeņos, uz kuriem attiecas Gvinejas suverenitāte vai jurisdikcija, laikā no 2004. gada 1. janvāra līdz 2008. gada 31. decembrim. (4) Lai nodrošinātu Kopienas kuģu zvejas darbību nepārtrauktību, pēc iespējas drīzāk jāapstiprina jauns Protokols, Šim nolūkam abas Puses parafēja nolīgumu vēstuļu apmaiņas veidā par parafētā Protokola pagaidu piemērošanu no 2004. gada 1. janvāra. (5) Metode zvejas iespēju piešķiršanai dalībvalstīm jānosaka, pamatojoties uz to, kā zvejas iespējas tradicionāli piešķir saskaņā ar Zvejas nolīgumu. (6) Noslēgtais Nolīgums vēstuļu apmaiņas veidā jāapstiprina, ņemot vērā Padomes galīgo secinājumu, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Nolīgumu vēstuļu apmaiņas veidā par protokola, kas nosaka zvejas iespējas un finansiālo ieguldījumu saskaņā ar Eiropas Ekonomikas kopienas un Gvinejas Republikas Nolīgumu par zveju pie Gvinejas krastiem, pagaidu piemērošanu laikā no 2004. gada 1. janvāra līdz 2008. gada 31. decembrim. Vēstuļu apmaiņas veidā sagatavotā nolīguma teksts ir pievienots šim lēmumam. 2. pants 1. Protokolā paredzētās zvejas iespējas 2004. gadā dalībvalstīm piešķir šādi: a) zivis/galvkāji: - Spānijā 844 bruto reģistra tonnas (BRT) - Itālijā 750 bruto reģistra tonnas (BRT) - Grieķijā 906 bruto reģistra tonnas (BRT); b) garneļu zveja: - Spānijā 1050 bruto reģistra tonnas (BRT) - Portugālē 300 bruto reģistra tonnas (BRT) - Grieķijā 150 bruto reģistra tonnas (BRT); c) tunzivju seineri: - Francijā 17 kuģi - Spānijā 17 kuģi; d) kuģi tunzivju zvejai ar āķiem: - Francijā 7 kuģi - Spānijā 7 kuģi; e) āķu zvejas kuģi pelaģiskai zvejai: - Spānijā 8 - Portugālē 1. 2. Ja licenču pieteikumi no šīm dalībvalstīm neietver visas protokolā noteiktās zvejas iespējas, Komisija var izskatīt jebkuras citas dalībvalsts licenču pieteikumus. 3. pants Padomes priekšsēdētājs ir pilnvarots iecelt personu(-as), kam piešķirtas pilnvaras parakstīt nolīgumu vēstuļu apmaiņas veidā, lai tas kļūtu saistošs Kopienai. Briselē, 2004. gada 22. martā Padomes vārdā — priekšsēdētājs J. Walsh [1] OV L 111, 27.4.1983., 1. lpp. --------------------------------------------------
b)

Otrais apsvērums teksts : “(2) Pēc komitejas locekļu Paolo AGOSTINACCHIO (IT), Gianfranco LAMBERTI (IT), Salvatore TATARELLA (IT) un Riccardo VENTRE (IT) kungu un komitejas locekļa aizstājēju Gabriele BAGNASCO (IT), Marcello MEROI (IT) un Roberto PELLA (IT) kungu pilnvaru termiņa beigšanās, par ko Padomei paziņots 2004. gada 7. oktobrī, ir atbrīvojušās četras Reģionu komitejas locekļa un trīs locekļa aizstājēja vietas,” jālasa : “(2) Pēc komitejas locekļu Paolo AGOSTINACCHIO (IT), Gianfranco LAMBERTI (IT) un Riccardo VENTRE (IT) kungu un komitejas locekļa aizstājēju Gabriele BAGNASCO (IT), Marcello MEROI (IT), Roberto PELLA (IT) un Salvatore TATARELLA (IT) kungu pilnvaru termiņa beigšanās, par ko Padomei paziņots 2004. gada 7. oktobrī, ir atbrīvojušās trīs Reģionu komitejas locekļa un četras locekļa aizstājēja vietas”.
Oficiālais Vēstnesis L 070 , 14/03/2003 Lpp. 0034 - 0034



Padomes lēmums (2003. gada 7. marts), par Eiropas Attīstības fonda procentu izmantošanu, lai finansētu ieviešanas izmaksas saistībā ar iekšējo vadības sistēmu individuāliem konsultantiem, kas strādā AĀK valstīs, aizjūras zemēs un teritorijās (2003/175/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Trešo ĀKK un EEK konvenciju, kas parakstīta 1984. gada 8. decembrī Lomē, ņemot vērā Ceturto ĀKK un EEK konvenciju [1], kas parakstīta 1989. gada 15. decembrī Lomē un kas grozīta ar 1995. gada 4. novembrī Maurīcijā parakstīto nolīgumu [2], ņemot vērā 1985. gada 19. februāra Iekšējo nolīgumu par Kopienas atbalsta finansēšanu un pārvaldību [3], še turpmāk "Iekšējais nolīgums 6. EAF", jo īpaši tā 9. panta 2. punktu, ņemot vērā 1990. gada 16. jūlija Iekšējo nolīgumu par Kopienas atbalsta finansēšanu un pārvaldību saskaņā ar Ceturto AĀK un EK konvenciju [4], še turpmāk "Iekšējais nolīgums 7. EAF", jo īpaši tā 9. panta 2. punktu, ņemot vērā 1995. gada 20. decembra dalībvalstu valdību pārstāvju Padomē noslēgto Iekšējo nolīgumu par Kopienas atbalsta finansēšanu un pārvaldību saskaņā ar Ceturtās AĀK un EK konvencijas Otro finanšu protokolu [5], še turpmāk "Iekšējais nolīgums par 8. EAF", jo īpaši tā 9. panta 2. punktu, ņemot vērā Komisijas priekšlikumu, tā kā: (1) Kopš 2003. gada 1. janvāra Komisija vairs neuztic ārējām privāttiesību struktūrām to individuālo konsultantu vadību, kuri strādā AĀK valstīs, aizjūras zemēs un teritorijās. (2) Vajadzīgie finanšu resursi jāņem no procentiem, kas iegūti no līdzekļiem, kuri noguldīti dažādos Eiropas Attīstības fondos un kuri ir EAF naudas līdzekļu kontos saskaņā ar Iekšējiem nolīgumiem, ko piemēro 6., 7. un 8. EAF, IR PIEŅĒMUSI ŠĀDU LĒMUMU. 1. pants No procentiem, kas iegūti no līdzekļiem, kuri noguldīti Eiropas Attīstības fonda dažādu fondu naudas līdzekļu kontos, atskaita EUR 2700000, lai uz četriem gadiem, sākot no šā lēmuma pieņemšanas dienas, finansētu vadības sistēmas internalizāciju individuāliem konsultantiem, kas strādā AĀK valstīs, aizjūras zemēs un teritorijās. 2. pants Šis lēmums stājas spēkā tā pieņemšanas dienā. Briselē, 2003. gada 7. martā Padomes vārdā — priekšsēdētājs N. Christodoulakis [1] OV L 229, 17.8.1991., 3. lpp. [2] OV L 156, 29.5.1998., 3. lpp. [3] OV L 86, 31.3.1986., 210. lpp. [4] OV L 229, 17.8.1991., 288. lpp. [5] OV L 156, 29.5.1998., 108. lpp. --------------------------------------------------
Oficiālais Vēstnesis L 076 , 22/03/2003 Lpp. 0043 - 0044



Padomes Lēmums 2003/202/KĀDP (2003. gada 18. marts), kas attiecas uz ES militārās darbības uzsākšanu Bijušajā Dienvidslāvijas Maķedonijas Republikā EIROPAS SAVIENĪBAS PADOME, ņemot vērā Līgumu par Eiropas Savienību un jo īpaši tā 17. panta 2. punktu un 25. pantu, ņemot vērā 2003. gada 27. janvāra Vienoto rīcību 2003/92/KĀDP par Eiropas Savienības bruņotajiem spēkiem Bijušajā Dienvidslāvijas Maķedonijas Republikā [1] un jo īpaši tās 3. pantu, tā kā: (1) Prezidents Trajkovskis un ģenerālsekretārs/augstais pārstāvis ir apmainījušies ar vēstulēm, un 13. martā ir saņemta vēstule no prezidenta Trajkovska, ar ko Eiropas Savienību aicina uzsākt operāciju Bijušajā Dienvidslāvijas Maķedonijas Republikā. (2) Padome 2003. gada 7. februārī nolēma iecelt operācijas komandieri un bruņoto spēku komandieri un nozīmēt operācijas štābu Eiropas Savienības spēkiem Bijušajā Dienvidslāvijas Maķedonijas Republikā. (3) Politikas un drošības komiteja (PDK) 2003. gada 18. februārī izlēma izveidot Ieguldītāju valstu komiteju operācijai Bijušajā Dienvidslāvijas Maķedonijas Republikā. (4) Pastāvīgās vienošanās par ES-NATO attiecībām ir izpildītas, un ar NATO notika vēstuļu apmaiņa attiecībā uz NATO līdzekļu un potenciāla atbrīvošanu ES militārajai operācijai Bijušajā Dienvidslāvijas Maķedonijas Republikā. (5) Padome 2003. gada 18. martā apstiprināja PDK iesniegto rīcības plānu, ņemot vērā saistītās militārās konsultācijas. (6) Ziemeļatlantijas padome nolēma pārtraukt operāciju "Allied Harmony" Bijušajā Dienvidslāvijas Maķedonijas Republikā, sākot no 2003. gada 31. marta. (7) Paredzams, ka ar Bijušās Dienvidslāvijas Maķedonijas Republikas valdību notiekošās SOFA sarunas tiks pabeigtas pirms NATO operācijas beigām. (8) Atbilstīgi 6. pantam Protokolā par Dānijas nostāju, kas pievienots pielikumā Līgumam par Eiropas Savienību un Eiropas Kopienas dibināšanas līgumam, Dānija nepiedalās ar aizsardzību saistītu Eiropas Savienības lēmumu un rīcības izstrādē un izpildē. Dānija nepiedalās operācijas finansēšanā, IR PIEŅĒMUSI ŠO LĒMUMU. 1. pants ES militāro operāciju Bijušajā Dienvidslāvijas Maķedonijas Republikā uzsāk 2003. gada 31. martā. 2. pants Ar šo operācijas komandieri pilnvaro nekavējoties izdot aktivēšanas pavēles ziņojumu (ACTORD), lai īstenotu spēku izvietošanu, pirms pilnvaru nodošanas pēc to ierašanās karadarbības laukā, un sākt misijas izpildi. 3. pants Paredzamais ES operācijas Bijušajā Dienvidslāvijas Maķedonijas Republikā ilgums ir seši mēneši. Politikas un drošības komiteja, pamatojoties uz ESMK konsultāciju, ņemot vērā operācijas komandiera viedokli un ņemot vērā Ieguldītāju valstu komitejas viedokli, sniedz ieteikumu Padomei, lai izbeigtu operāciju. Iepriekš tā veic progresa novērtējumu attiecībā uz ES mērķu sasniegšanu. 4. pants Šis lēmums stājas spēkā tā pieņemšanas dienā. 5. pants Šo lēmumu publicē Eiropas Savienības Oficiālajā Vēstnesī. Briselē, 2003. gada 18. martā Padomes vārdā — priekšsēdētājs G. Papandreou [1] OV L 34, 11.2.2003., 26. lpp. --------------------------------------------------
Oficiālais Vēstnesis L 340 , 24/12/2003 Lpp. 0054 - 0054



Padomes Lēmums (2003. gada 17. decembris) par divpusēju nolīgumu starp Eiropas Kopienu un dažām trešām valstīm (Azerbaidžānu, Kazahstānu, Tadžikistānu un Turkmenistānu) par tekstilizstrādājumu tirdzniecību parakstīšanu un to provizorisku piemērošanu (2003/901/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Komisija Kopienas vārdā apspriedusi divpusējus nolīgumus, lai pagarinātu pašreizējos divpusējos nolīgumus par tekstilizstrādājumu tirdzniecību ar dažām trešām valstīm (Azerbaidžānu, Kazahstānu, Tadžikistānu un Turkmenistānu). (2) Ņemot vērā to iespējamo noslēgšanu nākotnē, nolīgumi jāparaksta Kopienas vārdā. (3) Ir lietderīgi šos nolīgumus, ievērojot savstarpīgumu, piemērot provizoriski no 2004. gada 1. janvāra līdz brīdim, kad ir pabeigtas attiecīgās procedūras to noslēgšanai, IR PIEŅĒMUSI ŠO LĒMUMU. 1. pants Ar šo Padomes priekšsēdētāju pilnvaro iecelt personas, kam piešķirtas pilnvaras Eiropas Kopienas vārdā parakstīt nolīgumus par tekstilizstrādājumu tirdzniecību starp Eiropas Kopienu un dažām trešām valstīm (Azerbaidžānu, Kazahstānu, Tadžikistānu un Turkmenistānu), ņemot vērā to iespējamo noslēgšanu nākotnē. 2. pants Ievērojot savstarpīgumu, 1. pantā minētos nolīgumus piemēro provizoriski no 2004. gada 1. janvāra līdz brīdim, kad ir pabeigtas procedūras to noslēgšanai. Nolīgumu teksti ir pievienoti šim lēmumam. Briselē, 2003 gada 17. decembrī Padomes vārdā — priekšsēdētājs G. Alemanno --------------------------------------------------
Oficiālais Vēstnesis L 064 , 07/03/2003 Lpp. 0036 - 0036



Komisijas Lēmums (2003. gada 6. marts), ar ko groza Lēmumu 2003/153/EK par aizsardzības pasākumiem saistībā ar putnu gripu Nīderlandē (izziņots ar dokumenta numuru C(2003) 767) (Dokuments attiecas uz EEZ) (2003/156/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienas iekšējā tirdzniecībā ar dažiem dzīviem dzīvniekiem un produktiem nolūkā pilnveidot iekšējo tirgu [1], kurā jaunākie grozījumi izdarīti ar Direktīvu 2002/33/EK [2], un jo īpaši tās 10. pantu, tā kā: (1) Nīderlande ir paziņojusi par vairākiem putnu gripas uzliesmojumiem. (2) Ņemot vērā lielo mirstību no infekcijas un tās ātro izplatīšanos, nīderlandiešu iestādes ir nekavējoties rīkojušās, kā paredzēts Padomes Direktīvā 92/40/EEK [3], ieviešot Kopienas pasākumus putnu gripas kontrolei. Turklāt, dzīvu mājputnu un inkubējamu olu pārvietošana Nīderlandē un to nosūtīšana uz citām dalībvalstīm ir aizliegta. (3) Skaidrības un pārredzamības dēļ Komisija, sadarbojoties ar nīderlandiešu iestādēm, ir pieņēmusi pagaidu Lēmumu 2003/153/EK [4], ar ko pastiprina Nīderlandes īstenotos pasākumus un piešķir dažas īpašas atkāpes kaujamu putnu un dienu vecu cāļu pārvietošanai Nīderlandē. (4) Lēmumā 2003/153/EK noteikto aizsardzības pasākumu termiņu pagarina, ņemot vērā slimības attīstību. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Lēmuma 2003/153/EK 2. pantā laiku un datumu "2003. gada 6. marts, pulksten 24.00’" aizstāj ar "2003. gada 13. marts, pulksten 12.00" 2. Lēmuma 3. panta tekstu aizstāj ar šādu: "Dalībvalstis groza pasākumus, ko tās piemēro tirdzniecībā, lai tie atbilstu šim lēmumam, un noteiktos pasākumus piemērotā veidā nekavējoši dara zināmus atklātībai. Dalībvalstis par to tūlīt informē Komisiju." 2. pants Šis lēmums ir adresēts dalībvalstīm. Briselē, 2003. gada 6. martā Komisijas vārdā — Komisijas loceklis David Byrne [1] OV L 224, 18.8.1990., 29. lpp. [2] OV L 315, 19.11.2002., 14. lpp. [3] OV L 167, 22.6.1992., 1. lpp. [4] OV L 59, 4.3.2003., 32. lpp. --------------------------------------------------
Oficiālais Vēstnesis L 021 , 24/01/2002 Lpp. 0021 - 0022



Komisijas Lēmums (2002. gada 21. janvāris), ar kuru groza Lēmumu 92/452/EEK attiecībā uz to embriju ieguves brigāžu un embriju gatavošanas brigāžu sarakstiem, kas ir apstiprinātas trešās valstīs liellopu embriju izvešanai uz Kopienu (izziņots ar dokumenta numuru C(2002) 84) (Dokuments attiecas uz EEZ) (2002/46/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības prasībām, kas reglamentē Kopienas iekšējo tirdzniecību ar liellopu sugu mājlopu embrijiem un to ievešanu no trešām valstīm [1], kurā jaunākie grozījumi izdarīti ar Komisijas Lēmumu 94/113/EK [2], un jo īpaši tās 8. pantu, tā kā: (1) Kanādas un Amerikas Savienoto Valstu kompetentie veterinārie dienesti ir nosūtījuši pieprasījumus papildināt un grozīt to brigāžu sarakstu, kas ir oficiāli apstiprinātas to teritorijās liellopu sugu mājlopu embriju izvešanai uz Kopienu, kurš izveidots ar Komisijas Lēmumu 92/452/EEK [3], kurā jaunākie grozījumi izdarīti ar Lēmumu 2001/728/EK [4]. (2) Attiecīgo valstu kompetentie veterinārie dienesti ir snieguši Komisijai garantijas attiecībā uz atbilstību Direktīvas 89/556/EEK 8. pantā noteiktajām prasībām, un attiecīgās ieguves brigādes ir oficiāli apstiprinātas eksportam uz Kopienu. (3) Tādēļ ir attiecīgi jāgroza Lēmums 92/452/EEK. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Komisijas Lēmuma 92/452/EEK pielikumu groza šādi: 1. Rindām, kas attiecas uz Kanādas brigādēm, pievieno šādas rindas: "CA | | E022 | | 324 Notre Dame Notre-Dame du Bon-Conseil Qubec JOC 1AO | Dr René Bergeron | CA | | E 1531 | | 39 Barker Lane Wicklow New Brunswick E7L 3S4 | Dr Conrad C. Anderson" | 2. Rindas, kas attiecas uz Kanādas brigādi ar Nr. E 549, aizstāj ar šādu rindu. "CA | | E549 | | Abbotsford Veterinary Clinic PO box 524 Unit 200-33648 McDougall Avenue Abbotsford British Columbia V2S 5Z5 | Dr R. Vanderval Dr Martin Darrow" | 3. Rindu, kas attiecas uz Amerikas Savienoto Valstu brigādi ar Nr. 96IA086 E 608, aizstāj ar šādu rindu: "US | | 96IA086 E 608 | | Trans Ova Genetics Iowa Division2938380th StreetSioux Centre, IAMontana Division9033Walker RoadBelgarde, MT | Drs Chjarles S. Cue III (Chuck) Paul Vanroekel Daryl Funk Julie Koster" | 2. pants Šis lēmums ir adresēts dalībvalstīm. Briselē, 2002. gada 21. janvārī Komisijas vārdā — Komisijas loceklis David Byrne [1] OV L 302, 19.10.1989., 1. lpp. [2] OV L 53, 24.2.1994., 53. lpp. [3] OV L 250, 29.8.1992., 40. lpp. [4] OV L 273, 16.10.2001., 24. lpp. --------------------------------------------------
Oficiālais Vēstnesis L 243 , 11/09/2002 Lpp. 0019 - 0020



Komisijas Lēmums (2002. gada 10. septembris), ar ko groza Lēmumu 98/676/EK par fluazolātu (izziņots ar dokumenta numuru C(2002) 3324) (Dokuments attiecas uz EEZ) (2002/748/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2002/37/EK [2], un jo īpaši tās 6. panta 3. punktu, tā kā: (1) Saskaņā ar Direktīvas 91/414/EEK 6. panta 2. punktu Apvienotā Karaliste 1997. gada 29. septembrī saņēma pieteikumu no Twinagro Ltd. par aktīvās vielas fluazolāta iekļaušanu Direktīvas 91/414/EEK I pielikumā. (2) Ar Komisijas Lēmumu 98/676/EK [3] apstiprināts, ka provizoriski pārbaudot dokumentāciju, tā ir pilnīga, t.i., to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju. (3) Dalībvalstīm saskaņā ar Direktīvas 91/414/EEK 8. panta 2. punktu šādā veidā bija dota iespēja piešķirt pagaidu atļaujas attiecībā uz augu aizsardzības līdzekļiem, kas satur fluazolātu. Neviena dalībvalsts šo iespēju nav izmantojusi. (4) Apvienotā Karaliste kā ziņotāja dalībvalsts ir Komisijai norādījusi, ka sīka dokumentācijas pārbaude atklāja, ka attiecībā uz Direktīvas 91/414/EEK II un III pielikumu jāpieprasa vēl vairāki papilddati, jo īpaši attiecībā uz aktīvās vielas un tās sadalīšanās produktu ietekmi uz vidi. Līdz ar to dokumentāciju vairs nevar uzskatīt par pilnīgu. (5) Pieteikuma iesniedzējs ir informējis Apvienoto Karalisti un Komisiju par nodomu neatbalstīt turpmāku novērtēšanu un turpmāk neiesniegt datus par aktīvo vielu un tās sadalīšanās produktiem. Tādēļ ir skaidrs, ka dokumentācija netiks pabeigta un Apvienotajai Karalistei būs neiespējami sagatavot novērtējuma ziņojumu par fluazolātu un iesniegt to Komisijai un citām dalībvalstīm. Tādēļ iespēja piešķirt pagaidu atļaujas attiecībā uz fluazolātu ir jāatsauc. (6) Nav vajadzīgs papildlaiks esošo augu aizsardzības līdzekļu krājumu, kuri satur fluazolātu, realizācijai, glabāšanai, laišanai tirgū un lietošanai, jo neviena dalībvalsts nav izsniegusi pagaidu atļauju par aktīvo vielu. (7) Tādēļ attiecīgi jāgroza Lēmums 98/676/EK. (8) Šajā direktīvā noteiktie pasākumi saskan ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 98/676/EK 1. panta 4. punkts tiek svītrots. 2. pants Šis lēmums ir adresēts dalībvalstīm. Briselē, 2002. gada 10. septembrī Komisijas vārdā — Komisijas loceklis David Byrne [1] OV L 230, 19.8.1991., 1. lpp. [2] OV L 117, 4.5.2002., 10. lpp. [3] OV L 317, 26.11.1998., 47. lpp. --------------------------------------------------
Oficiālais Vēstnesis L 163 , 21/06/2002 Lpp. 0021 - 0023



Komisijas Lēmums (2002. gada 20. jūnijs), ar kuru groza Lēmumu 95/538/EK, ar ko paredz īpašus nosacījumus, kas reglamentē Japānas izcelsmes zvejniecības un akvakultūras produktu ievešanu (izziņots ar dokumentu numuru C(2002) 2205) (Dokuments attiecas uz EEZ) (2002/471/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. panta 5. punktu, tā kā: (1) 1995. gada 6. decembra Lēmuma 95/538/EK A pielikums par īpašiem nosacījumiem, kas reglamentē Japānas izcelsmes zvejniecības un akvakultūras produktu ievešanu [3], kurā jaunākie grozījumi izdarīti ar Lēmumu 2001/253/EK [4], paredz veselības sertifikātu Japānas izcelsmes zvejniecības un akvakultūras produktiem, kas paredzēti izvešanai uz Eiropas Kopienu. (2) Komisijas Lēmums 2002/470/EK par nosacījumiem gliemeņu, adatādaiņu, tunikātu un jūras gliemežu ievešanai no Japānas [5], atļauj saldētu un pārstrādātu gliemeņu, adatādaiņu, tunikātu un jūras gliemežu ievešanu no Japānas. Tāpēc jāpārveido Lēmumā 95/538/EK paredzētais veselības sertifikāts, tajā iekļaujot attiecīgās norādes saistībā ar prasībām par gliemenēm. (3) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 95/538/EK groza šādi: Lēmuma A pielikumu aizstāj ar šā lēmuma pielikumu. 2. pants Šo lēmumu piemēro no 2002. gada 24. jūnija. 3. pants Šis lēmums ir adresēts dalībvalstīm. Briselē, 2002. gada 20. jūnijā Komisijas vārdā — Komisijas loceklis David Byrne [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 304, 16.12.1995., 52. lpp. [4] OV L 91, 31.3.2001., 81. lpp. [5] OV L 163, 21.6.2002., 19. lpp. -------------------------------------------------- PIELIKUMS " A PIELIKUMS +++++ TIFF +++++ +++++ TIFF +++++ " --------------------------------------------------
Oficiālais Vēstnesis L 280 , 24/10/2001 Lpp. 0005 - 0005



Padomes Lēmums (2001. gada 16. oktobris) par Apvienoto Nāciju Organizācijas Protokola par šaujamieroču, to daļu, detaļu un munīcijas nelikumīgu ražošanu un tirdzniecību, kas pievienots Konvencijai pret transnacionālo organizēto noziedzību, parakstīšanu Eiropas Kopienas vārdā (2001/748/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 95. un 133. pantu saistībā ar 300. panta 2. punkta pirmo daļu, ņemot vērā Komisijas priekšlikumu, tā kā: (1) Komisija ar Padomes piekrišanu Kopienas vārdā izstrādājusi Protokola par šaujamieroču, to daļu, detaļu un munīcijas nelikumīgu ražošanu un tirdzniecību daļas, kas ir Kopienas kompetencē. (2) Padome devusi Komisijai norādījumu izstrādāt arī Kopienas pievienošanos minētajam starptautiskajam nolīgumam. (3) Sarunas sekmīgi pabeigtas, un to rezultātā izstrādāto dokumentu nodos parakstīšanai dalībvalstīm un ekonomikas integrācijas reģionālajām organizācijām saskaņā ar to kompetenci. (4) Dalībvalstis ir paziņojušas, ka tās iespējami īsā laikā parakstīs minēto dokumentu un ka tas jāparaksta arī Eiropas Kopienai, IR PIEŅĒMUSI ŠĀDU LĒMUMU. Vienīgais pants 1. Padomes priekšsēdētājs ir pilnvarots norīkot personas, kam piešķirtas pilnvaras Kopienas vārdā parakstīt Protokolu par šaujamieroču, to daļu, detaļu un munīcijas nelikumīgu ražošanu un tirdzniecību, kas pievienots Konvencijai pret transnacionālo organizēto noziedzību. 2. Protokola tekstu, ko pieņēmusi Apvienoto Nāciju Organizācijas Ģenerālā Asambleja ar 2001. gada 8. jūnija Rezolūciju Nr. 55/255, publicēs Eiropas Kopienu Oficiālajā Vēstnesī pēc tam, kad to būs parakstījusi Kopiena. Luksemburgā, 2001. gada 16. oktobrī Padomes vārdā — priekšsēdētājs D. Reynders --------------------------------------------------